C 70/26
RO
Jurnalul Oficial al Uniunii Europene
27.2.2023
Produsele care nu sunt livrate pentru comercializare în termen de 48 de ore de la recoltare trebuie să fie tratate prin metoda conservării la rece sau prin alte metode adecvate care să încetinească procesele metabolice ale fructelor. 3.6.
Norme specifice privind etichetarea produsului la care se referă denumirea înregistrată Fructele „Ciliegia di Marostica” IGP destinate comercializării pentru a fi consumate în stare proaspătă trebuie ambalate în recipiente adecvate cu o capacitate maximă de 10 kg.
Materialele trebuie să fie adecvate pentru contactul cu alimentele.
Conținutul fiecărui ambalaj trebuie să fie omogen și să cuprindă doar cireșe din același cultivar și de aceeași calitate.
Este admisă o toleranță în ceea ce privește calibrul și culoarea, care pot să nu fie omogene în proporție de 10 % din numărul sau din greutatea cireșelor aflate în fiecare ambalaj.
Este obligatorie utilizarea simbolului Uniunii.
Pe exteriorul fiecărui ambalaj trebuie să figureze următorul logo al indicației geografice protejate:
4.
Delimitarea concisă a ariei geografice Aria de producție a fructelor „Ciliegia di Marostica” cuprinde teritoriul administrativ a 8 comune din provincia Vicenza: Marostica, Salcedo, Fara Vicentino, Breganze, Colceresa, Pianezze, Bassano și Schiavon.
5.
Legătura cu aria geografică Aria de producție a cireșelor „Ciliegia di Marostica” este menționată de mult timp ca teritoriu propice pentru cultivarea cireșilor, diverși autori subliniind calitatea cireșelor recoltate în aria de producție.
Partea nordică a acestei arii este constituită dintr-un teritoriu colinar cu altitudini cuprinse între 100 și 400 m.
Partea de sud cuprinde terenuri de câmpie înaltă, cu altitudini cuprinse preponderent între aproximativ 90 și 100 m deasupra nivelului mării.
Terenurile pe care se cultivă cireși, provenite în mare parte din roci bazaltice terțiare, sunt deosebit de fertile, sărace în azot, dar bogate în potasiu.
Această origine, îmbinată cu amplasarea pe pante și cu expunerea spre sud, previne stagnarea apei și favorizează acumularea zaharurilor.
Clima zonei este blândă, caracterizată de o bună circulație a aerului, aproape fără ceață și protejată spre nord de lanțurile munților Alpi și Dolomiți.
Cireșele sunt în formă de inimă, au un calibru considerabil și o culoare care variază de la roșu-foc la roșu-închis.
Pulpa este moderat zemoasă, cu gust dulce, foarte plăcut.
Legătura fructelor „Ciliegia di Marostica” cu aria de producție constă în renumele istoric al cireșei, care datează din secolul al XV-lea și care s-a transmis până în zilele noastre.
În documentele istorice, cultivarea cireșilor pe dealurile din Marostica este semnalată deja din epoca romană și în epocile succesive.
Faima cireșelor „Ciliegia di Marostica” pare a avea origini străvechi și pare a fi legată de evenimentul istoric al „partidei de șah”, o confruntare șahistă cu piese vii între doi cavaleri, pentru cucerirea mâinii unei tinere, fiica lui Taddeo Parisio, castelan și guvernator al „teritoriului și nobilului castel din Marostica”, eveniment care a avut loc în 1454.
Partida a fost disputată, iar învingătorul a primit de nevastă fiica, pe când învinsul a primit-o de soție pe sora guvernatorului.
Taddeo Parisio a dat ordin să se planteze pe tot teritoriul plante de cireș, în amintirea fericitului eveniment.
În timpul expoziției regionale dedicate cireșelor („Mostra regionale delle ciliegie”), organizată anual în aria de producție spre sfârșitul lunii mai, evenimentul menționat este rememorat de tinere care joacă rolul celor două logodnice în cadrul reprezentării evenimentului istoric.